Նորման Փիլ

**Նորման Վինսենտ Փիլ** (), (), ամերիկացի գրող, աստվածաբան, քահանա, *«Դրական մտածողության տեսություններ»* գրքի հեղինակ։ Նորման Փիլի ամենահայտնի գրքերից է *«Դրական մտածողության ուժը»*։ Հայտնի աշխատանքներից են՝ *«Ողջ մնացեք ամբողջ կյանքում»*, *«Դու կարող ես, եթե մտածում ես»*, *«Ոգևորությունը տանում է բարելավումների»*, *«Այս անհավանական դարը»։*

## Կենսագրություն
Ծնվել է Օհայո նահանգի Բովերսվիլ գյուղում։ Ավարտել է 2 համալսարան՝ Օհայոյի համալսարանն ու Բոստոնի համալսարանը։ 1922 թվականին դարձել է մեթոդիստական եկեղեցու սպասավոր։ Նորման Փիլի դրական մտածողության տեսությունը մշակվել է հոգեվերլուծողների հետ համագործակցությամբ։ Նա «կրոնահոգեբուժական կլինիկա»-ի համահիմնադիրներից է։ Կլինիկան հետագայում վերափոխվել է «կրոնի և հոգեբուժության ամերիկյան հիմնադրամի» (անգլ. ՝ American Foundation of Religion and Psychiatry), որտեղ նա զբաղեցնում էր նախագահի պաշտոնը։

1935 թվականին դարձել է «Կյանքի արվեստը» ռադիոնախագծի հեղինակը, որը գոյություն է ունեցել 54 տարի շարունակ։ Եկեղեցու ազգային խորհրդի աջակցությամբ սկսել է ելույթ ունենալ հեռուստատեսությամբ։ 1945 թվականին կնոջ՝ Ռութ Ստաֆորդի և գործարար Ռայմոնդ Թորնբուրգի աջակցությամբ դարձել է *«Guideposts»* կրոնական ամսագրի խմբագիրներից մեկը։ Փիլին $1.200 չափով ֆինանսական աջակցություն են ցուցաբերել *Gannett Company* մեդիահոլդինգի հիմնադիր Ֆրենկ Հաննեթը, *Sunoco* նավթային ընկերության սեփականատեր Ջոզեֆ Հովարդ Պյուն և Բրուքլինյան Դոջերսի գլխավոր մենեջեր Բարնչ Ռիկին։

## Գնահատականներ
### Դրական
1966 թվականի հուլիսի 12-ին բապտիստական ակտիվիստ Բիլի Գրեմը Եկեղեցիների ազգային խորհրդի նիստում նշել է. «Ես չգիտեմ ոչ մեկին, ով Աստծո արքայության համար ավելին է արել, քան Նորմանն ու Ռութ Փիլը կամ իմ կյանքում այնքան կարևոր աջակցություն, որը նրանք ցուցաբերել են ինձ»։

Երբ ԱՄՆ-ի նախագահ Բիլ Քլինթոնը լսել է Փիլի մահվան մասին, ասել է. «Դոկտոր Նորման Պիլի անունը միշտ կնույնացվի ամերիկյան հրաշալի արժեքների օպտիմիզմի և ծառայության հետ։ Դոկտոր Փիլն օպտիմիստ էր, որը հավատում էր, որ որքան էլ մեր ժամանակակից կյանքում հակասություններ և բարդություններ լինեն, ինչ-որ մեկը կարող է հաղթանակել՝ առաջնորդվելով հասարակ հավատի զգացումով։ 20-րդ դարն ընդգրկած արգասաբեր ու շռայլ կյանքում բժիշկ Փիլը բարձրացրել է միլիոնավոր մարդկանց ոգիները, որոնք դաստիարակվել ու զորացել են նրա օրինակով, ուսմունքներով և նրա նվիրվելու ցանկությամբ։ Մինչ Քլինթոնի ընտանիքը և համայն Ամերիկան սգում էր Փիլի կորուստը, ամբողջ աշխարհը տոնում էր Քրիստոսի ծնունդը, պատկերացում այն մասին, թե ինչն է կարևոր դոկտոր Փիլի ուղերձի և դոկտոր Փիլի աշխատանքի համար։ Մենք նրա պակասը կզգանք»։

ԱՄՆ-ի ներկայիս նախագահ Դոնալդ Թրամփը համարում է նրան «մեծագույն խոսնակներից մեկը», որին ինքը երբևէ գիտեր։ «Դուք կարող եք լսել նրան ամբողջ օրը։ Եվ երբ դուրս գաք եկեղեցուց, կհիասթափվեք, որովհետև ամեն ինչ ավարտվել է։ Նա մեծագույն մարդ էր»։ Թրամփը նաև խոսել է Փիլի մասին. «Նա կարող էր խոսել 90 րոպե և ներկա մարդիկ հուսահատվում էին, երբ այն ավարտվում էր»։

### Քննադատական
Ֆիզիկոս Ռոբերտ Լի Պարկը նշել է. «Փիլի ինքնահիպնոզացման տեխնիկան խիստ քննադատության է ենթարկվել հոգեկան առողջության փորձագետների կողմից, որոնք նախազգուշացնում էին, որ դրանք վտանգավոր են։ Քննադատները նրան խաբեբա ու աճպարար էին անվանում։ Սակայն, որպես հոգևորական, Փիլը ազատված էր իր պնդումները ապացուցելու որևէ պահանջից»։ Ոմանք բացահայտորեն Փիլին խաբեբա են անվանել։

Հոգեբույժ Ռ. Ս. Մյորֆին գրել է. «Այս ամբողջ գովազդն ապացուցում է, թե ինչպես է ամեն ինչ՝ հետևողականորեն կողմնակալ լինելով դեպի կես ճշմարտություններ և հղումներ դեպի աշխատանքը և նյութի մեջբերում «անկեղծ և համառ բարեպաշտությամբ»»։ Մյորֆին կարծիք է հայտնել, որ « ինքնաճանաչումը, միստեր Փիլի հասկացողությամբ, միանշանակ վատ է, իսկ ինքնահիպնոզը՝ լավ»։ Մյորֆին կարծում էր, որ Փիլի մտքի ըմբռնումը «խորը չէ», և մտքի և անգիտակցականի աշխատանքի նկարագրությունը խաբուսիկ հասարակ և կեղծ է. «Նրա «անհատականություն» հասկացությունն այնքան մակերեսային է, որ նրա դրույթները հեշտությամբ են դրսևորվում։ Եթե մարդու անգիտակից վիճակը կարելի է պատկերացնել որպես փոքրաքանակ հոգեկան մասնիկների համար նախատեսված տարա, ապա «մտքի դրենաժի» նման գաղափարները բխում են տրամաբանորեն։ Ճիշտ այնպես, ինչպես ինքնաներշնչումից կախվածությունը, որը հանդիսանում է միստր Փիլի փիլիսոփայության հիմնաքարը»։ Մյորֆին գրել է.

Հոգեբան Ալբերտ Էլիսը՝ ռացիոնալ-էմոտիվ վարքային թերապիայի ստեղծողը, Փիլի տեխնիկան համեմատել է Էմիլ Կուեի մեթոդիկայի հետ։ Նա եզրակացրել է, որ Փիլի առաջարկած կյանքի նկատմամբ սև-սպիտակ հայացքը հիպնոզացնող տեխնիկա է և կարող է լուրջ հոգեկան խնդիրների պատճառ դառնալ։ Էլիսը վկայում էր, որ իր մոտ բուժում են ստացել մի շարք մարդիկ, որոնք նյարդային խնդիրներ են ձեռք բերել՝ հետևելով Փիլի խորհուրդներին։ Իր աշխատանքներում նա նախազգուշացրել է մարդկանց դրա մասին, և Փիլի տեսակետները համարել անիրական, վտանգավոր և խեղաթյուրված։ 

Քննադատները նաև մատնանշել են Փիլի գրքերում թաքնված հիպնոսի առկայությունը։

## Պարգևներ
* Ազատության նախագահական մեդալ (1984 թվական) (պարգևատրվել է Ռոնալդ Ռեյգանի կողմից՝ աստվածաբանության մեջ կատարած ներդրումների համար։

## Մատենագրություն

* The Power of Positive Thinking, Ballantine Books; Reissue edition (August 1, 1996). ISBN 0-449-91147-0
* Guide to Confident Living, Ballantine Books; Reissue edition (September 1, 1996). ISBN 0-449-91192-6
* Six Attitudes for Winners, Tyndale House Publishers; (May 1, 1990). ISBN 0-8423-5906-0
* Positive Thinking Every Day : An Inspiration for Each Day of the Year, Fireside; (December 6, 1993). ISBN 0-671-86891-8
* Positive Imaging, Ballantine Books; Reissue edition (September 1, 1996). ISBN 0-449-91164-0
* You Can If You Think You Can, Fireside Books; (August 26, 1987). ISBN 0-671-76591-4
* Thought Conditioners, Foundation for Christian; Reprint edition (December 1, 1989). ISBN 99910-38-92-2
* In God We Trust: A Positive Faith for Troubled Times, Thomas Nelson Inc; Reprint edition (November 1, 1995). ISBN 0-7852-7675-0
* Norman Vincent Peale’s Treasury of Courage and Confidence, Doubleday; (June 1970). ISBN 0-385-07062-4
* My Favorite Hymns and the Stories Behind Them, Harpercollins; 1st ed edition (September 1, 1994). ISBN 0-06-066463-0
* The Power of Positive Thinking for Young People, Random House Children’s Books (A Division of Random House Group); (December 31, 1955). ISBN 0-437-95110-3
* The Amazing Results of Positive Thinking, Fireside; Fireside edition (March 12, 2003). ISBN 0-7432-3483-9
* Stay Alive All Your Life, Fawcett Books; Reissue edition (August 1, 1996). ISBN 0-449-91204-3
* «You Can Have God’s Help with Daily Problems» FCL Copyright 1956—1980 LOC card #7957646
* Faith Is the Answer: A Psychiatrist and a Pastor Discuss Your Problems, Smiley Blanton and Norman Vincent Peale, Kessinger Publishing (march 28, 2007), ISBN 1-432-57000-5 (10), ISBN 978-1432570002 (13)
* Power of the Plus Factor, A Fawcett Crest Book, Published by Ballantine Books, 1987, ISBN 0-449-21600-4
* This Incredible Century, Peale Center for Christian Living, 1991, ISBN 0-8423-4615-5

## Ծանոթագրություններ

## Գրականություն
* 
* 
* 
* 

## Արտաքին հղումներ
* MarbleChurch.org
* Answers.com, Collection of Information on Norman Vincent Peale
* Guideposts.com
* HoratioAlger.com , Horatio Alger Association of Distinguished Americans

Կատեգորիա:20-րդ դարի ամերիկացի գրողներ
Կատեգորիա:Ամերիկացի գրողներ
Կատեգորիա:Ամերիկացի հոգեբաններ
Կատեգորիա:Աստվածաբաններ